# Helyfoglaló

A csatolt ábrán egy színházi nézőtér sematikus ábrája látható. Színkóddal jelöltük, hogy az egyes helyek mennyibe kerülnek. A nézőtér zónákra van osztva (pl “Karzat közép”, “Jobb 1-es páholy”,”Aauditorium”, stb). Két hely akkor tekinthető szomszédosnak, ha azonos zónában és azonos sorban találhatóak, egymás mellett.

Készíts egy programot egy általad választott JS ökoszisztémában, mely az alábbiakat valósítja meg:

* Bemenő paramétere, hogy hány hely foglalt jelenleg. Ez minimum az összes hely 20 százaléka kell hogy legyen. Véletlenszerűen dőljön el, hogy pontosan mely helyek foglaltak.
* Bemenő paraméterként legyen megadható, hogy hány fő számára keresünk **szomszédos** helyeket (minimum 2, maximum 8).
* A feladat **az elérhető legjobb alternatíva megtalálása**.
  + Minél magasabb árkategóriába tartozik egy hely, annál jobbnak számít.
  + Azonos árkategóriájú jegyek esetén a zónák preferencia sorrendje számít: Az auditorium a leginkább preferált, majd a Karzat középső része, majd a jobb és baloldali karzat (azonos preferenciával), legvégül a páholyok (szintén azonos preferenciával).
  + Az azonos zónában lévő, azonos árkategóriájú helyek közül az számít jobbnak, ami a színpadhoz közelebb eső sorban van
  + az azonos sorban lévők közül a középen lévők preferáltak.
* Az elvárt kimenet a feltételeknek megfelelő alternatíva megadása oly módon, hogy megadjuk a zónát, a sor számát és az ülések sorszámait (a helyek sorokon belüli számozást az ábra tartalmazza, a sorok számozása a színpadtól kezdődik és zónánként 1-től indul).
* Több, a feltételeknek megfelelő alternatíva esetén bármelyik elfogadható megoldásként.

Amit még elvárunk:

* Minimális dokumentáció,
* Teszt terv a programhoz (konkrét teszt implementációra nincs szükség),
* Grafikus felület a programhoz **nem elvárás**, de opcionálisan adható.

A fejlesztéshez felhasználható tetszőleges library, de elsősorban a Te kódodra vagyunk kíváncsiak.